
	ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΘΕΣΣΑΛΙΑΣ
ΓΕΝΙΚΗ Δ/ΝΣΗ ΜΕΤΑΦΟΡΩΝ & ΕΠΙΚ/ΝΙΩΝ
ΔΙΕΥΘΥΝΣΗ ΜΕΤΑΦΟΡΩΝ & ΕΠΙΚ/ΝΙΩΝ ______________________
ΤΜΗΜΑ ΕΓΚΑΤΑΣΤΑΣΕΩΝ – ΕΠΙΚ/ΝΙΩΝ



ΓΝΩΣΤΟΠΟΙΗΣΗ ΛΕΙΤΟΥΡΓΙΑΣ 
ΠΛΥΝΤΗΡΙΩΝ Ή/ΚΑΙ ΛΙΠΑΝΤΗΡΙΩΝ ΟΧΗΜΑΤΩΝ 

ΠΛΗΡΟΦΟΡΙΕΣ – ΝΟΜΟΘΕΣΙΑ - ΔΙΚΑΙΟΛΟΓΗΤΙΚΑ
	Γ Ε Ν Ι Κ Α

	Σύμφωνα με την παρ. 1 του άρθρου 187 του Ν. 4442/2016 (ΦΕΚ 230 Α΄): 

	1.
	Στο πεδίο εφαρμογής της παρούσας εμπίπτουν οι εγκαταστάσεις (α) των πλυντηρίων ή/και (β) των λιπαντηρίων οχημάτων με ενδεικτικούς Κωδικούς Αριθμούς Δραστηριότητας (Κ.Α.Δ.) 45.20.3. και 45.20.11.01.

	2.
	Για την έναρξη λειτουργίας πλυντηρίου ή/και λιπαντηρίου οχημάτων, απαιτείται η προηγούμενη γνωστοποίηση σύμφωνα με την ΚΥΑ 312990/12-11-2021 (ΦΕΚ 5270 Β΄). Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σε αυτή στοιχεία.

	3.
	Η γνωστοποίηση υποβάλλεται στην αρμόδια Αρχή του άρθρου 2 της παρούσας αποκλειστικά μέσω του Ο.Π.Σ.-Α.Δ.Ε. του άρθρου 14 του ν. 4442/2016 (Α' 230). Μέχρι την ενεργοποίηση του Ο.Π.Σ.-Α.Δ.Ε. ως προς το τμήμα που αφορά στη γνωστοποίηση των εγκαταστάσεων των πλυντηρίων ή/και λιπαντηρίων οχημάτων, η γνωστοποίηση υποβάλλεται μέσω του ηλεκτρονικού συστήματος www.notifybusiness.gov.gr το οποίο είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (gov.gr, ΕΨΠ) εφόσον υπάρχει τεχνικά η δυνατότητα. Διαφορετικά υποβάλλεται σε έντυπη μορφή στην αρμόδια Αρχή ή σε οποιοδήποτε Κ.Ε.Π. που λειτουργεί ως Ε.Κ.Ε. σύμφωνα με το άρθρο 7 του ν. 3844/2010 (Α' 63), με θεώρηση ως προς το γνήσιο της υπογραφής αν δεν κατατίθεται από τον φορέα της δραστηριότητας αυτοπροσώπως.

	4.
	Όταν η γνωστοποίηση υποβάλλεται μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr μέσω της Ενιαίας Ψηφιακής Πύλης της Δημόσιας Διοίκησης (gov.gr, ΕΨΠ) λαμβάνει μοναδικό αριθμό και χρονοσήμανση, που παράγεται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση.

	5.
	Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας της δραστηριότητας οφείλει να τηρεί τα δικαιολογητικά του άρθρου 4 της ΚΥΑ 312990/12-11-2021 (ΦΕΚ 5270 Β΄) μαζί με το αποδεικτικό υποβολής της γνωστοποίησης στον χώρο άσκησης της δραστηριότητας.

	6.
	Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του.

	7.
	Η αρμόδια Αρχή κοινοποιεί τη γνωστοποίηση αμελλητί και το αργότερο εντός πέντε (5) εργάσιμων ημερών στην οικεία Υπηρεσία Δόμησης, στην αρμόδια Υπηρεσία Περιβάλλοντος της οικείας Περιφέρειας και στη οικεία Δ.Ο.Υ. που υπάγεται το πλυντήριο ή/και λιπαντήριο οχημάτων, προκειμένου να ασκήσουν τους κατά νόμο προβλεπόμενους ελέγχους. 
Όταν η γνωστοποίηση υποβάλλεται μέσω ηλεκτρονικού συστήματος η κοινοποίηση γίνεται ηλεκτρονικά μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr ή μέσω ηλεκτρονικού ταχυδρομείου χωρίς να απαιτείται η έκδοση διαβιβαστικού εγγράφου για τον σκοπό αυτόν.

	ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ & ΤΗΡΗΣΗ ΦΑΚΕΛΟΥ

	Σύμφωνα με το άρθρο 4 της Κ.Υ.Α. 312990/21 (ΦΕΚ 5270 Β΄), πριν από την υποβολή της γνωστοποίησης ο φορέας της δραστηριότητας υποχρεούται να έχει συγκεντρώσει και να τηρεί στον χώρο άσκησης της δραστηριότητάς του, διαθέσιμα για κάθε έλεγχο, τα ακόλουθα δικαιολογητικά:

	Δ Ι Κ Α Ι Ο Λ Ο Γ Η Τ Ι Κ Α:
(ΣΤΗΝ ΕΛΛΗΝΙΚΗ ΓΛΩΣΣΑ Ή ΕΠΙΣΗΜΩΣ ΜΕΤΑΦΡΑΣΜΕΝΑ ΣΕ ΑΥΤΗΝ)
	ΚΑΤΑΤΕΘΗΚΕ ΜΕ
ΤΗΝ ΑΙΤΗΣΗ
	ΝΑ ΑΝΑΖΗΤΗΘΕΙ ΥΠΗΡΕΣΙΑΚΑ
	ΔΕΝ ΑΠΑΙΤΕΙΤΑΙ

	1.
	Εκτύπωση προσωποποιημένης πληροφόρησης από το myAADE στην οποία θα εμφανίζεται η ημερομηνία έναρξης της δραστηριότητας.
	
	
	

	2.
	Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του Ν. 4495/2017, περί πολεοδομικής νομιμότητας, στην οποία αναγράφεται:
Α. η ακριβής θέση του ακινήτου,
Β. το συνολικό εμβαδόν του κύριου χώρου μετά των παραρτημάτων αυτού &
Γ. η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος:
i. είναι νομίμως υφιστάμενος αναφορικά με την κατασκευή και τη χρήση ως πλυντηρίου ή/και λιπαντηρίου οχημάτων &
ii. πληροί όλες τις προϋποθέσεις για να λειτουργήσει ως πλυντήριο ή/και λιπαντήριο οχημάτων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας.

Η ανωτέρω βεβαίωση συνοδεύεται από:
Α. αντίγραφα όλων των δημόσιων εγγράφων περί της πολεοδομικής νομιμότητας (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμηση μικρής κλίμακας, απόφαση εξαίρεσης από την κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωση εξόφλησης ποσού 30% του ενιαίου ειδικού προστίμου κ.λπ.),
Β. αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα πλυντηρίου ή/και λιπαντηρίου οχημάτων, στα οποία αποτυπώνονται όλοι οι χώροι της. Εφόσον λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ, ανάλογα με το είδος της νομιμοποιητικής πράξης της ανωτέρω περίπτωσης (α) (ηλεκτρονικής ή έντυπης).
	
	
	

	3.
	Στην περίπτωση που η δραστηριότητα βρίσκεται εντός χώρου οριζόντιας ιδιοκτησίας, Υπεύθυνη Δήλωση του Ν. 1599/1986 του φορέα της δραστηριότητας ότι ο κανονισμός της πολυκατοικίας δεν απαγορεύει τη χρήση του χώρου για τη λειτουργία συνεργείου.
Ελλείψει κανονισμού, Υπεύθυνη Δήλωση του φορέα της δραστηριότητας, ότι δεν υφίσταται κανονισμός της πολυκατοικίας.
	
	
	

	4.
	Έγκριση κυκλοφοριακής σύνδεσης σύμφωνη με τους όρους και τις προϋποθέσεις του Β.Δ. 465/1970 στην περίπτωση που ο σταθμός ιδρύεται σε περιοχή εκτός εγκεκριμένου σχεδίου πόλεως.
	
	
	

	5.
	Υπεύθυνη Δήλωση του αρμόδιου κατά νόμο μηχανικού ότι η εγκεκριμένη κυκλοφοριακή σύνδεση της δραστηριότητας υλοποιήθηκε σύμφωνα με τα εγκεκριμένα σχέδια αυτής. 
	
	
	

	6.
	Τεχνική έκθεση αρμόδιου κατά νόμο μηχανικού στην οποία περιγράφεται:
Α. η διάταξη της δραστηριότητας ανάλογα με το είδος της,
Β. ο εξοπλισμός της,
Γ. οι προδιαγραφές και τα πρότυπα που ακολουθήθηκαν και οι πρακτικές που υιοθετήθηκαν.

Η τεχνική έκθεση συνοδεύεται από:
I. κατόψεις των χώρων στις οποίες αποτυπώνονται:
· όλες οι λεπτομέρειες της κατασκευής και λειτουργίας της, 
· τα μέτρα ηχομόνωσης, 
· ηλεκτροφωτισμού & 
· οι εντός αυτής μηχανολογικές εγκαταστάσεις
II. τοπογραφικό της περιοχής, επί του οποίου σημειώνονται:
· τα σημεία ενδιαφέροντος και
· οι αποστάσεις της δραστηριότητας από αυτά,
για τη διαπίστωση της τήρησης των ελάχιστων αποστάσεων ασφαλείας, σύμφωνα τους ειδικούς όρους χωροθέτησης, που υπάρχουν στη νομοθεσία περί πλυντηρίων ή/και λιπαντηρίων οχημάτων.

Το τοπογραφικό και οι κατόψεις μπορούν να προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της Υπηρεσίας Δόμησης (ΥΔΟΜ) ανάλογα με το είδος της νομιμοποιητικής πράξης (που περιγράφεται στο εδάφιο 2.Ι, του άρθρου 2, της ΚΥΑ 312990/12-11-2021 (ΦΕΚ 5270 Β΄), εφόσον περιέχουν τις ανωτέρω πληροφορίες.

Στην τεχνική έκθεση βεβαιώνεται από τον αρμόδιο κατά νόμο μηχανικό ότι η δραστηριότητα είναι σύμφωνη με το Π.Δ. 455/1976 (ΦΕΚ 169 Α΄)και τα κατά περίπτωση διατάγματα.
	
	
	

	7.
	Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.), σύμφωνα με την ΚΥΑ 52891/2013 (ΦΕΚ 2446 Β΄), η οποία εκδίδεται από την αρμόδια Υπηρεσία Μεταφορών και Επικοινωνιών της οικείας Περιφερειακής Ενότητας, κατόπιν σχετικού αιτήματος του φορέα της δραστηριότητας. 
	
	
	

	8.
	Αποδεικτικό καταβολής του αντιτίμου του παράβολου του άρθρου 7 της ΚΥΑ 312990/12-11-2021 (ΦΕΚ 5270 Β΄).
	
	
	



	ΠΡΟΣΘΕΤΕΣ ΠΛΗΡΟΦΟΡΙΕΣ - ΔΙΕΥΚΡΙΝΙΣΕΙΣ:

	
	· Όπου στα ανωτέρω δικαιολογητικά απαιτείται υπογραφή μηχανικού αυτή γίνεται ψηφιακά και με ημερομηνία πριν την ημερομηνία γνωστοποίησης. 
· Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του. 
· Μετά από την υποβολή της γνωστοποίησης ο φορέας της δραστηριότητας υποχρεούται εκτός των δικαιολογητικών του παρόντος άρθρου να έχει στο χώρο άσκησης της δραστηριότητας και να είναι διαθέσιμα σε κάθε έλεγχο και τα ακόλουθα: 
α. Αντίγραφο της γνωστοποίησης 
β. Έντυπο εγγραφής στο Ηλεκτρονικό Μητρώο Αποβλήτων (Η.Μ.Α.), του φορέα της δραστηριότητας καθώς και αντίγραφα κατάθεσης των Ετήσιων Εκθέσεων Παραγωγού Αποβλήτων (Ε.Ε.Π.Α.) για τα έτη λειτουργίας της δραστηριότητας. 
γ. Βεβαίωση Καταχώρησης του συνεργείου και του υπεύθυνου τεχνίτη αυτού στο Ψηφιακό Μητρώο του Υπ.Υ.Με σύμφωνα με την Υ.Α. 59388/940/2020 (ΦΕΚ 5407 Β΄). 
· Ειδικά ως προς τις υφιστάμενες δραστηριότητες της παρ. 1 του άρθρου 188 του Ν. 4442/2016 (Α' 230), εφόσον μεσολαβήσει μεταβολή στοιχείου, το υπ' αριθ. 2 του άρθρου 7 της ΚΥΑ 312990/12-11-2021 (ΦΕΚ 5270 Β΄) δικαιολογητικό δεν αναζητείται, δηλαδη η «Βεβαίωση κύριας χρήσης από ιδιώτη Μηχανικό».
· Αν πρόκειται να μεταβληθούν τα στοιχεία της γνωστοποίησης λειτουργίας του πλυντηρίου ή/και λιπαντηρίου οχημάτων, ο φορέας της δραστηριότητας υποχρεούται σε προηγούμενη γνωστοποίηση της επιδιωκόμενης μεταβολής. Η διαδικασία που ακολουθείται για υποβολή της γνωστοποίησης των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης που περιγράφεται στο άρθρο 3 της ΚΥΑ 312990/12-11-2021 (ΦΕΚ 5270 Β΄).
· Ειδικά αν η μεταβολή συνίσταται σε αλλαγή του φορέα της δραστηριότητας, σύμφωνα με το άρθρο 9 του Ν. 4442/2016 (ΦΕΚ 230 Α΄), ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός 10 ημερών από την αλλαγή. Η γνωστοποίηση αφορά μόνο τις πληροφορίες σχετικά με τον φορέα της δραστηριότητας. Τα δικαιολογητικά που συνδέονται με το πρόσωπο του φορέα της δραστηριότητας εκδίδονται στο πρόσωπο του νέου φορέα. 
· Σε περίπτωση παύσης της λειτουργίας της δραστηριότητας στον χώρο όπου ασκείται, ο φορέας της δραστηριότητας προβαίνει σε γνωστοποίηση της παύσης. Για την υποβολή της γνωστοποίησης παύσης λειτουργίας ακολουθείται αναλόγως η διαδικασία της αρχικής γνωστοποίησης που περιγράφεται στο άρθρο 3 της ΚΥΑ 312990/12-11-2021 (ΦΕΚ 5270 Β΄).
· Σε περίπτωση μεταβολής του τόπου άσκησης της δραστηριότητας, ο φορέας υποχρεούται να υποβάλει νέα γνωστοποίηση για τον νέο χώρο άσκησης της δραστηριότητας.
· Παράβολο. Ο φορέας της οικονομικής δραστηριότητας προμηθεύεται το παράβολο ηλεκτρονικά μέσω της εφαρμογής e-παράβολο & καταβάλει το αντίτιμο του παράβολου πριν την υποβολή της γνωστοποίησης, προκειμένου να συμπληρώσει το σχετικό πεδίο στη φόρμα της γνωστοποίησης και τηρεί το αποδεικτικό καταβολής μαζί με τα λοιπά δικαιολογητικά στον χώρο άσκησης της δραστηριότητας: 
α. Για την υποβολή αρχικής γνωστοποίησης για κάθε δραστηριότητα (α) πλυντηρίου ή (β) λιπαντηρίου οχημάτων  απαιτείται η προηγούμενη καταβολή παράβολου σύμφωνα με τα άρθρα 11 και 184 του Ν. 4442/2016 (ΦΕΚ 230 Α΄), το οποίο ορίζεται στο ποσό των 100,00 €. 
β. Για την υποβολή αρχικής γνωστοποίησης για δραστηριότητα πλυντηρίου και λιπαντηρίου οχημάτων απαιτείται η προηγούμενη καταβολή παράβολου σύμφωνα με τα άρθρα 11 και 184 του Ν. 4442/2016 (ΦΕΚ 230 Α΄), το οποίο ορίζεται στο ποσό των 200,00 €. 
γ. Δεν απαιτείται η καταβολή παραβόλου (0,00 €) για γνωστοποίηση : 
· παύσης λειτουργίας, 
· αλλαγής φορέα ή 
· μεταβολής άλλου γνωστοποιηθέντος στοιχείου !! ΠΛΗΝ ΤΟΥ ΤΟΠΟΥ ΑΣΚΗΣΗΣ ΔΡΑΣΤΗΡΙΟΤΗΤΑΣ !!  




	ΠΑΡΑΒΑΣΕΙΣ & ΠΡΟΣΤΙΜΑ

	Στην περίπτωση που διαπιστώνεται παράβαση ως προς τη γνωστοποίηση της ΚΥΑ 312990/12-11-2021 (ΦΕΚ 5270 Β΄), επιβάλλονται αθροιστικά σε βάρος του φορέα της δραστηριότητας οι κυρώσεις της παρ. 1 του άρθρου 15 του Ν. 4442/2016 (ΦΕΚ 230 Α΄).

	1.
	Παράλειψη αρχικής γνωστοποίησης πριν από την έναρξη λειτουργίας (αρχική γνωστοποίηση) 
	7.500,00 €

	2.
	Παράλειψη γνωστοποίησης μεταβολής στοιχείων

	150,00 €

	3.
	Παράλειψη γνωστοποίησης της αλλαγής φορέα
	5.000,00 € 
(κατά το ήμισυ 
ανά φορέα)

	4.
	Παροχή αναληθών ή ανακριβών ή ελλιπών στοιχείων κατά τη γνωστοποίηση

	150,00 €

	5.
	Έλλειψη δικαιολογητικών του άρθρου 4 της Κ.Υ.Α. 314766/12-11-2021 (ΦΕΚ 5272 Β΄)
	500,00 € 
(για κάθε δικαιολογητικό)

	6.
	Διακινδύνευση ή πρόκληση βλάβης στο δημόσιο συμφέρον κατά την άσκηση της δραστηριότητας 
	2.000,00 €

	7.
	Άσκηση δραστηριότητας κατά παράβαση της Κ.Υ.Α. 314766/12-11-2021 (ΦΕΚ 5272 Β΄), (διάρκεια παράβασης) 
	500,00 € / έτος
(ανώτερο όριο 2.500,00 €)

	*
	Τα ανωτέρω πρόστιμα (1 έως 7) προσαυξάνονται κατά 30% σε κάθε περίπτωση υποτροπής για την ίδια παράβαση εντός τριών (3) ετών από την αρχική παράβαση.
	↑ 30%

	**
	Το πρόστιμο που προκύπτει από τους ανωτέρω υπολογισμούς (1 έως 7) μειώνεται κατά 30%, εφόσον ο φορέας συμμορφώνεται εντός της ταχθείσας προθεσμίας.
	↓ 30%

	!
	· Αναφορικά με τις παραβάσεις, όπως αυτές αποτυπώνονται στην έκθεση ελέγχου, ο φορέας δραστηριότητας μπορεί να εκφράσει τις απόψεις του, μετά από σχετική κλήση σε ακρόαση που οφείλει να του αποστείλει η αρμόδια Αρχή, σύμφωνα με το άρθρο 6 του Κώδικα Διοικητικής Διαδικασίας. Εφόσον οι απόψεις του φορέα κριθούν βάσιμες, διαγράφεται η παράβαση και δεν επιβάλλεται το, κατά περίπτωση, πρόστιμο. Στην περίπτωση όμως που οι απόψεις του φορέα δεν κριθούν βάσιμες και απορριφθούν αιτιολογημένα, ή υποβληθούν εκπρόθεσμα μετά την πάροδο των τιθέμενων προθεσμιών, εκδίδεται απόφαση περί επιβολής του προστίμου. 
· Το εύρος των προστίμων κυμαίνεται από 100€ έως και 20.000 €.
· Το ανώτερο όριο προστίμου σε κάθε περίπτωση καθορίζεται στις 20.000 € 
· Οι κυρώσεις της παρούσας δεν εφαρμόζονται στην περίπτωση μη τήρησης στον χώρο της δραστηριότητας του εντύπου εγγραφής στο Ηλεκτρονικό Μητρώο Αποβλήτων (Η.Μ.Α.), των Ετήσιων Εκθέσεων Παραγωγού Αποβλήτων (Ε.Ε.Π.Α.) για κάθε χρόνο λειτουργίας της δραστηριότητας καθώς και στην περίπτωση μη τήρησης στον χώρο της δραστηριότητας της Βεβαίωσης Καταχώρησης στο Ψηφιακό Μητρώο του Υπ.Υ.Με. σύμφωνα με την Υ.Α. 59388/940/2020 (Β’ 5407). Σε αυτές τις περιπτώσεις επιβάλλονται οι κυρώσεις της ειδικής επί των ανωτέρω θεμάτων νομοθεσίας. 
· Τα πρόστιμα επιβάλλονται πλέον των πιθανών λοιπών κυρώσεων της ισχύουσας νομοθεσίας για τους όρους και τις προϋποθέσεις λειτουργίας των συνεργείων. 
· Η διαπίστωση παράβασης επιμέρους όρων της κείμενης νομοθεσίας για τη λειτουργία της δραστηριότητας πλην των σχετικών με τη γνωστοποίηση του άρθρου 8 της Κ.Υ.Α. 314766/12-11-2021 (ΦΕΚ 5272 Β΄), επισύρει τις κυρώσεις που προβλέπονται από τις εκάστοτε ισχύουσες διατάξεις περί ορθής λειτουργίας των πλυντηρίων ή/και λιπαντηρίων οχημάτων. 
· Η παρούσα εφαρμόζεται μόνο για δραστηριότητες των οποίων η λειτουργία εκκινεί ή μεταβάλλεται με το σύστημα της γνωστοποίησης.

